ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቦይንግ 737 ማክስ 8 ኣብ ዝወደቐትሉ ከባቢ ንዝነብሩ ናይ ምስጋና መደብ ተኻይዱ 3 ሰነ 2019 ምንጪ ስእሊ, Netsanet tesfaye ብኣቆጻጽራ ኢትዮጵያ መጋቢት 1/2011 ንጉሆ፡ ቦይንግ 737 ማክስ 8 ዝዓይነታ ነፋሪት መገዲ ኣየር ኢትዮጵያ፡ ካብ ኣዲስ ኣበባ ናብ ናይሮቢ ምብራር ምስጀመረት፡ ድሕሪ ኣስታት ሽዱሽተ ደቓይቕ ኣብ ወረዳ ጊምቢቹ ከባቢ ቱሉ ፈራ ወዲቓ። ናይ 35 ሓሙሽተን ሃገራት ዜጋታት ዝኾኑ 157 ሰባት ኣብታ ነፋሪት ነይሮም። ኣብቲ ዋላ ሓደ ሰብ ብህይወት ዘይተረፈሉ ሓደጋ፡ ኩሉ ሰብ ብማዕረ ሓዚኑ። ሓዘን ነበርቲ ቱሉ ፈራ ግን ደረት ኣይነበሮን። ብፍላይ ግን ናይተን ምስ ዝዝመጸ ኢትዮጵያዊ ይኹን ኬንያዊ ነጸለአን ገልቢጠን፡ እርጋን ዘድከሞ ኣዒንተን ንብዓት እናነብዐ ብዙሕ ሰብ ዝፈልጠን ኣደይ ሙሉ። ንሓዘን እዘን ወላዲት ጋዜጠኛታት ቢቢሲ ብቪድዮን ጽሑፍን ናብ ተመልከትቲ ምስ ኣቕረብዎ፤ ኣብ ማሕበራዊ ሚድያ ድማ ብዙሓት ሰባት ኣብዚ እዋን ዝተረኸባ በዓልቲ ጽቡቕ ልቢ ክብሉ ዛንተአን ኣባጺሐሙዎ። ሓደ በቲ ርህራሀ ነበርቲ እቲ ከባቢ ዝተገረመ ተጠቃማይ ማሕበራዊ ሚድያ፡ ''ንምንታይ ዘይነመስግኖም?''
